हिआँ ओन इस्राएल क लोगन क सूची बाटइ जउन मिस्र स आए रहेनः
5 इ सबइ रूबेन परिवार क लोग रहेन। (रूबेन इस्राएल क पहिलौटी क पूत रहा) इ सबइ परिवार रहेनः
6 हेस्रोन - हेस्रोनी परिवार।
कर्मी - कर्मी परिवार।
7 रूबेन क परिवार समूह मँ उ सबइ परिवार रहेन। जोड़ मँ सब 43,730 मनसेधू रहेन।
8 पल्लू क पूत एलीआब रहा। 9 एलीआब क तीन पुत्र रहेन-नमूएल, दातान अउ अबीराम। इ याद राखा कि दातान अउ अबीराम दुइ नेता रहेन जउन मूसा अउ हारून क खिलाफ होइ गएन। उ पचे कोरह क मनवइया रहेन अउ कोरा यहोवा क बिरोधी होइ गवा। 10 उहइ टेमॅ रहा जब धरती फाटि गइ अउ कोरह अउर ओकरे सबहिं मनवइयन क धरती लील लिहेस। सब 250 मनसेधू मरि गएन। इ इस्राएल क सब मनइयन बरे एक संकेत अउ चिताउनी रही। 11 मुला कोरह क परिवार क दूसर लोग नाहीं मरेन।
12 सिमोन क परिवार समूह क इ परिवार रहेन।
साऊल - साऊल परिवार।
14 सिमोन क परिवार समूहन मँ उ सबइ परिवार रहेन। एहमाँ कुल 22,200 मनसेधू रहेन।
15 गाद क परिवार दलन मँ इ सबइ परिवार रहेनः
18 गाद परिवार समूह क उ सबइ परिवार रहेन। एहमँ कुल 40,500 मनसेधू रहेन।
19-20 यहूदा परिवार समूह क इ सबइ परिवार रहेनः
(यहूदा क दुइ पूत एर अउ ओनान कनान मँ मर गए रहेन।)
21 पेरेस क इ सबइ परिवार रहेनः
22 यहूदा क परिवार समूह क उ सबइ परिवार रहेन। ऍनके कुल मनसेधुअन क गनती 76,500 रही।
23 इस्साकर क परिवार समूह क इ सबइ परिवार रहेनः
25 इस्साकार परिवार समूह क इ सबइ परिवार रहेन। एहमाँ कुल मनसेधुअन क गनती 64,300 रही।
26 जबूलून क परिवार समूह क इ सबइ परिवार रहेनः
27 जबूलून क परिवार समूह क उ सबइ परिवार रहेन। एहमाँ कुल मनसेधुअन क गनती 60,500 रही।
28 यूसुफ क दुइ पूत मनस्से अउ एप्रैम रहेन। हर एक पूत आपन परिवार क संग परिवार समूह बन गवा। 29 मनस्से क परिवार मँ इ सबइ रहेनः
माकीर - माकीर परिवार। (माकीर गिलाद क बाप रहा।)
30 गिलाद क परिवार क इ सबइ रहेनः
33 हेपेर क पूत सलोफाद रहा। मुला ओकर कउनो पूत नाहीं रहा। सिरिफ बिटिया रही। ओकरी बिटियन क नाउँ महला, नोआ, होग्ला, मिल्का अउ तिर्सा रहेन।
34 मनस्से परिवार समूह क इ सबइ परिवार रहेन। एहमाँ कुल मनसेधुअन 52,700 रहेन।
35 एप्रैम क परिवार समूह क इ सबइ परिवार रहेनः
36 एरान सुतेलह परिवार क रहा। ओकर परिवार एरनी रहा।
37 एप्रैम क परिवार समूह मँ उ सबइ परिवार रहेन। कुल मनसेधुअन क गनती 32,500 रही।
उ पचे अइसे सब लोग रहेन जउन जौसेफ क परिवार समूह क रहेन।
38 बिन्यामीन क परिवार समूह क परिवार इ सबइ रहेनः
40 बेला क परिवार मँ इ सबइ रहेनः
41 बिन्यामीन क परिवार समूह क इ सबइ परिवार रहेन। एहमाँ मनइयन क कुल गनती 45,600 रही।
42 दान क परिवार समूह मँ इ सबइ परिवार रहेनः
सूहाम - सूहामी परिवार समूह।
दान क परिवार समूह स उ परिवार समूह रहा। 43 सुहमीत परिवार-दल मँ बहोत स परिवार रहेन। एहमाँ मनसेधुअन क गनती 64,400 रही।
44 आसेर क परिवार समूह क इ सबइ परिवार रहेनः
यिस्र - यस्री परिवार बरीआ-बरीआ परिवार।
45 बरीआ क इ सबइ परिवार अहइँः
मल्कीएल - मल्कीएली परिवार।
46 (आसेर क एक बिटिया सेरा नाउँ क रही।) 47 आसेर क परिवार समूहँ मँ उ सबइ परिवार रहेन। एहमाँ मनसेधुअन क गनती 53,400 रही।
48 नेपताली क परिवार समूह क इ सबइ परिवार रहेनः
50 नपताली क परिवार समूह क उ सबइ परिवार रहेन। एहमाँ मनसेधुअन क कुल गनती 45,400 रही।
51 इ तरह इस्राएल क कुल मनसेधुअन क गनती 6,01,730 रही।
57 लेवी क परिवार समूह भी गना गवा। लेवी क परिवार समूह क इ परिवार अहइँः
58 लेवी क परिवार समूह स इ भी परिवार रहेनः
अम्राम कहात क परिवार समूह क रहा। 59 अम्राम क मेहरारु क नाउँ योकेबेद रहा। उ भी लेवी क परिवार समूह क रही। ओकर जन्म मिस्र मँ भवा रहा। अम्रान अउ याकेबेद क पूत हारून अउ मूसा रहेन। ओनकइ एक बिटिया मिरियम भी रही।
60 हारून नादाब, अबीहू, एलीआज़ार अउ इतामार क बाप रहा। 61 मुला नादाब अउ अबीहू मर गएन। काहे की उ पचे यहोवा क उ आगी स भेंट चढ़ाएन जउन ओनके बरे ओनकइ अधिकार नाहीं रहा।
62 लेवी परिवार समूह क सबहिं मनइयन क गनती 23,000 रही। मुला इ सबइ इस्राएल क दूसर लोगन क संग नाहीं गना गएन उ धरती नाहीं पाइ सकेन जेका दूसर लोगन क देइ क बचन यहोवा दिहे रहा।
63 मूसा अउ याजक एलीआज़ार इ सबहिं मनइयन क गनेन। उ पचे इस्राएल क लोगन क मोआब क मइदान मँ गनेन। इ यरीहो स यर्दन नदी क पार रहा। 64 बहोत टेमॅ पहिले मूसा अउ याजक हारून इस्राएल क मनइयन क रेगिस्तान, मँ गने रहेन। मुला उ सबइ लोग मरि गवा रहेन। मोआब क मइदान मँ मूसा जउन लोगन क गनेन। उ पचे पहिले गना गए भए मनइयन स अलग रहेन। 65 इ एह बरे भवा कि यहोवा इस्राएल क लोगन स इ कहे रहा कि उ सबइ रेगिस्तान मँ मरिहीं। ओकर मारइ क पाछे जउन सिरिफ दुइ बचा रहेन उ यपुन्ने क पूत कालेब अउ नून क पूत यहोसू रहेन।
Awadhi Bible: Easy-to-Read Version. Copyright © 2005 Bible League International.
